ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Καρπάθου του
ομώνυμου Δήμου της Περιφερειακής Ενότητας
Καρπάθου Νομού Δωδεκανήσου στην περιοχή
«Λιμνιάτης», στο Ο.Τ. 10, έγκριση πεζοδρόμου και
επιβολή προκηπίου.
ΑΠΟΦΑΣΕΙΣ
Σημειακή Τροποποίηση του Γενικού Πολεοδομικού Σχεδίου (Γ.Π.Σ.) στο Ο.Τ. 2068 της Πολεο-
δομικής Ενότητας ΠΕ15, του Δήμου Καλαμαριάς
(Ν. Θεσσαλονίκης).
Κήρυξη ως αναδασωτέας δημόσιας δασικής
έκτασης - δημοσίου δάσους 939,00 τ.μ. στη θέση
«Χούνη  - Αϊ Λιας» περιοχής Τοπικής Κοινότητας
Αριστοδημείου, Δημοτικής Ενότητας Ιθώμης, του
Δήμου Μεσσήνης, Νομού Μεσσηνίας.
ΔΙΑΤΑΓΜΑΤΑ
(1)
Τροποποίηση του εγκεκριμένου ρυμοτομικού
σχεδίου της Δημοτικής Ενότητας Καρπάθου του
ομώνυμου Δήμου της Περιφερειακής Ενότητας
Καρπάθου Νομού Δωδεκανήσου στην περιοχή
«Λιμνιάτης», στο Ο.Τ. 10, έγκριση πεζοδρόμου
και επιβολή προκηπίου.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των άρθρων 152 (παρ. 1, 2 και 6), 154
και 160 (παρ. 1 και 2) του Κώδικα Βασικής Πολεοδομικής
Νομοθεσίας (Κ.Β.Π.Ν.), που κυρώθηκε με το άρθρο μόνο
του από 14-7-1999 π.δ. (Δ’ 580).
2. Τις διατάξεις του άρθρου 31 (παρ. 1) του ν. 4067/2012
«Νέος Οικοδομικός Κανονισμός» (Α’ 79), όπως η ως άνω
παράγραφος αντικαταστάθηκε με την παρ. 2 του άρθρου
62 του ν. 4280/2014 «Περιβαλλοντική Αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθ-
μίσεις δασικής νομοθεσίας και άλλες διατάξεις» (Α’ 159).
3. Τις διατάξεις του άρθρου 90 του Κώδικα Νομοθεσίας
για την Κυβέρνηση και τα κυβερνητικά όργανα (άρθρο
πρώτο του π.δ. 63/2005, Α’ 98).
4. Την αριθμ. ΥΠΕΝ/ΥΠΡΓ/67414/8290/23-07-2019
απόφαση του Πρωθυπουργού και του Υπουργού Περιβάλλοντος και Ενέργειας «Ανάθεση αρμοδιοτήτων στον
Υφυπουργό Περιβάλλοντος και Ενέργειας, Δημήτριο Οικονόμου» (Β’ 3107).
5. Την αριθμ. 88209/3724/31-12-1986 απόφαση του
Υπουργού Περιβάλλοντος, Χωροταξίας και Δημοσίων
Έργων «Έγκριση Γενικού Πολεοδομικού Σχεδίου του οικισμού Καρπάθου δρόμου Καρπάθου (Ν. Δωδεκανήσου)»
(ΦΕΚ 23/Δ’/1987).
6. Την αριθμ. ΔΚ 959/26-05-1993 απόφαση του Νομάρχη Δωδεκανήσου «Επικύρωση έκθεσης Επιτροπής ορίων
αιγιαλού και παραλίας στην παραλιακή περιοχή με την
επωνυμία Όρμος Πηγαδιών νήσου Καρπάθου, επισπεύδοντος Δήμου Καρπάθου Ν. Δωδεκανήσου» (Δ’ 652).
7. Την αριθμ. 219/2017 απόφαση του Δημοτικού Συμβουλίου Καρπάθου.
8. Την αριθμ. 18/συν. 1η/27-02-2018 γνωμοδότηση
του Συμβουλίου Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.) Περιφερειακών Ενοτήτων Ρόδου,
Καρπάθου, Καλύμνου και Κω.
9. Την αριθμ. 108/συν. 12η/19-12-2018 γνωμοδότηση
του Κεντρικού Συμβουλίου Πολεοδομικών Θεμάτων και
Αμφισβητήσεων.
10. Τα αριθμ. 21863/897/19-07-2018 και 3752/88/
16-01-2019 έγγραφα της Διεύθυνσης Πολεοδομικού Σχεδιασμού του Υπουργείου Περιβάλλοντος και Ενέργειας.
11. Το γεγονός ότι από τις κανονιστικές διατάξεις του
παρόντος διατάγματος δεν προκαλείται δαπάνη σε βάρος του κρατικού προϋπολογισμού και του προϋπολο-
γισμού του οικείου ΟΤΑ.
12. Την 211/2019 γνωμοδότηση του Συμβουλίου της
Επικρατείας με πρόταση του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση του εγκεκριμένου ρυμοτομικού σχεδίου της Δημοτικής Ενότητας Καρπάθου
του ομώνυμου Δήμου της Περιφερειακής Ενότητας
Καρπάθου Νομού Δωδεκανήσου, στην περιοχή «ΛιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 56
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
μνιάτης», και ειδικότερα στο Ο.Τ. 10, με μετατόπιση
της ρυμοτομικής γραμμής και έγκριση πεζοδρόμου,
όπως φαίνεται στο σχετικό πρωτότυπο διάγραμμα σε
κλίμακα 1:500, που θεωρήθηκε από τον Προϊστάμενο
της Διεύθυνσης Τοπογραφικών Εφαρμογών με την
αριθμ. 110640/2019 πράξη του και που αντίτυπο του
σε φωτοσμίκρυνση δημοσιεύεται με το παρόν διάταγμα.
Άρθρο 2
Στο πρόσωπο των οικοπέδων της περιοχής της οποίας
τροποποιείται το σχέδιο, οικοδομημένων ή μη, επιβάλλεται προκήπιο πλάτους έξι μέτρων (6,00 μ.), όπως φαίνεται
στο διάγραμμα του ανωτέρω άρθρου.
Άρθρο 3
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση της εκτέλεσης του παρόντος δι-
ατάγματος.
Αθήνα, 20 Ιανουαρίου 2020
Ο Πρόεδρος της Δημοκρατίας
ΠΡΟΚΟΠΙΟΣ Β. ΠΑΥΛΟΠΟΥΛΟΣ
Ο Υφυπουργός Περιβάλλοντος και Ενέργειας
ΔΗΜΗΤΡΙΟΣ ΟΙΚΟΝΟΜΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
ΑΠΟΦΑΣΕΙΣ
Αριθμ.: ΥΠΕΝ/ΔΝΕΠ/77671/3525
(2)
Σημειακή Τροποποίηση του Γενικού Πολεοδομικού Σχεδίου (Γ.Π.Σ.) στο Ο.Τ. 2068 της Πολεο-
δομικής Ενότητας ΠΕ15, του Δήμου Καλαμαριάς
(Ν. Θεσσαλονίκης).
Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 38 και 39 του Κώδικα Βασικής Πολεοδομικής Νομοθεσίας (ΚΒΠΝ), που κυρώθηκε
με το άρθρο μόνο του από 14/27-7-1999 π.δ. (Δ’ 580).
2. Τις διατάξεις των άρθρων 4 και 4Α του ν. 2508/1997
«Βιώσιμη οικιστική ανάπτυξη των πόλεων και οικισμών
της χώρας και άλλες διατάξεις» (Α’ 124), όπως ισχύουν.
3. Τις διατάξεις του άρθρου 7 παρ. 13β του ν. 4447/2016
«Χωρικός σχεδιασμός - Βιώσιμη ανάπτυξη και άλλες διατάξεις» (Α’ 241).
4. Τις διατάξεις του π.δ. 59/2018 «Κατηγορίες και περιεχόμενο χρήσεων γης» (Α’ 114).
5. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα κυβερνητικά όργανα»
(άρθρο πρώτο του π.δ. 63/2005, Α’ 98).
6. Την αριθμ. ΥΠΕΝ/ΥΠΡΓ/67414/8290/23.07.2019
απόφαση του Πρωθυπουργού και του Υπουργού Περιβάλλοντος και Ενέργειας «Ανάθεση αρμοδιοτήτων στον
Υφυπουργό Περιβάλλοντος και Ενέργειας Δημήτριο Οικονόμου» (Β’ 3107).
7. Την αριθμ. 49787/2419/31.07.1987 απόφαση του
Υπουργού Περιβάλλοντος, Χωροταξίας και Δημοσίων
Έργων «Έγκριση γενικού πολεοδομικού σχεδίου (Γ.Π.Σ.)
του Δήμου Καλαμαριάς (Ν. Θεσσαλονίκης)» (Δ’ 1019),
όπως αναθεωρήθηκε με την αριθμ. 59280/19.12.2014
απόφαση (ΦΕΚ 3/ΑΑΠ/2015).
8. Τα αριθμ. 3882/03.11.2017 και 2735/18.07.2019 έγγραφα της Υπηρεσίας Δόμησης του Δήμου Καλαμαριάς.
9. Το αριθμ. ΥΠΕΝ/ΔΙΠΑ/68065/4369/03-09-2019 έγγραφο της Διεύθυνσης Περιβαλλοντικής Αδειοδότησης
του Υπουργείου Περιβάλλοντος και Ενέργειας.
10. Την αριθμ. 457/2019 γνωμοδότηση του Δημοτικού
Συμβουλίου Καλαμαριάς.
11. Την αριθμ. 40/συνεδρίαση 7η/27.07.2018 γνωμοδότηση του Κεντρικού Συμβουλίου Πολεοδομικών
Θεμάτων και Αμφισβητήσεων.
12. Την αριθμ. 2/συνεδρίαση 6η/07.12.2018 γνωμοδότηση του Συμβουλίου Μητροπολιτικού Σχεδιασμού.
13. Το γεγονός ότι από τις κανονιστικές διατάξεις αυτής
της απόφασης δεν προκαλείται δαπάνη σε βάρος του
κρατικού προϋπολογισμού και του προϋπολογισμού του
οικείου Ο.Τ.Α., αποφασίζουμε:
Α. Εγκρίνεται η σημειακή τροποποίηση του Γενικού
Πολεοδομικού Σχεδίου (ΓΠΣ) του Δήμου Καλαμαριάς
(Ν. Θεσσαλονίκης), το οποίο εγκρίθηκε με την αριθμ.
49787/2419/31.07.1987 απόφαση του Υπουργού Περιβάλλοντος, Χωροταξίας και Δημοσίων Έργων και ανα-
θεωρήθηκε με την αριθμ. 59280/19.12.2014 απόφαση
του Υπουργού Περιβάλλοντος, Ενέργειας και Κλιματικής
Αλλαγής, με την αλλαγή της χρήσης από νηπιαγωγείο
σε παιδικό Σταθμό στο ΟΤ 2068 της Π.Ε. 15, μεταξύ των
οδών Εθνικής Αντίστασης, Ερυθρού Σταυρού, Ζηργάνου
και Φιλαδέλφειας, όπως φαίνεται στο σχετικό απόσπασμα χάρτη σε κλίμακα 1: 5000, που θεωρήθηκε από τον
Προϊστάμενο της Διεύθυνσης Τοπογραφικών Εφαρμογών και αντίτυπο του δημοσιεύεται με την παρούσα
απόφαση.
Β. Η ισχύς της παρούσας απόφασης αρχίζει από τη
δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 27 Ιανουαρίου 2020
Ο Υφυπουργός
ΔΗΜΗΤΡΙΟΣ ΟΙΚΟΝΟΜΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020
Αριθμ. 15461
(3)
Κήρυξη ως αναδασωτέας δημόσιας δασικής
έκτασης - δημοσίου δάσους 939,00 τ.μ. στη θέση
«Χούνη - Αϊ Λιας» περιοχής Τοπικής Κοινότητας
Αριστοδημείου, Δημοτικής Ενότητας Ιθώμης, του
Δήμου Μεσσήνης, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ
ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυ-
βερνητικά όργανα» (ΦΕΚ 98/τ.Α’/2005).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης»
(ΦΕΚ 87/τ.Α’/2010).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (ΦΕΚ 232/τ.Α’/2010).
5. Τις διατάξεις των άρθρων 28 και 28Α του ν. 4325/2015
(ΦΕΚ 47/Α’/201 5) «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
6. Την αριθμ. 15870/15-5-2017 απόφαση του Υπουργού Εσωτερικών (ΦΕΚ 250/Υ.Ο.Δ.Δ./2017) «Διορισμός
του Νικολάου Παπαθεοδώρου του Αγγελάκη ως Συντονιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου».
7. Τις διατάξεις του ν. 3208/2003 (ΦΕΚ 303/τ.Α’/2003).
8. Τις διατάξεις του ν. 998/1979 «Περί προστασίας των
δασών κ.λπ.» (ΦΕΚ 289/τ.Α’/1979) και ειδικότερα:
α) του άρθρου 41 παρ. 1 και 3, β) του άρθρου 38 παρ. 1,
όπως αντικαταστάθηκε από το άρθρο 35 παρ. 1 του
ν. 4280/2014 (ΦΕΚ 159/τ.Α’/2014) και από το άρθρο 32
του ν. 4342/2015 (ΦΕΚ 143/τ.Α’/2015) και ισχύει και γ) του
άρθρου 70 παρ. 3, όπως αντικαταστάθηκε από το άρθρο
1 παρ. 1 5 του ν. 3208/2003 (ΦΕΚ 303/τ.Α’/2003) και ισχύει.
9. Τις διαταγές του Υπουργείου Γεωργίας:
α) 160417/1180/8-7-1980, β) 182447/3049/24-9-1980.
10. Την αριθμ. 221525/4195/21-9-2011 διαταγή
Υπ.Π.Ε.Κ.Α. (ΑΔΑ:4Α8Η0-ΙΔΩ).
11. Το αριθμ. 153373/441/22-2-2017 έγγραφο Υπ.Π.ΕΝ.
(ΑΔΑ:61ΤΗ4653Π8-Ω7Θ) «Περιοχές κηρυγμένων ως αναδασωτέων εκτάσεων στους αναρτημένους δασικούς
χάρτες».
12. Την αριθμ. 251609/28-11-2019 πρόταση του Δασαρχείου Καλαμάτας περί κηρύξης ως αναδασωτέας,
της αναφερομένης στο θέμα έκτασης, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
έκταση αποτελούμενη από άτομα σχίνου και κυπαρισσιού (όπως εμφαίνεται στην από 29-10-2019 έκθεση
αυτοψίας του Δασοπόνου Βασιλείου Κυριακόπουλου
και η οποία συνοδεύει την αριθμ. 251609/28-11-2019
πρόταση Δασαρχείου Καλαμάτας) που καταστράφηκε
από παράνομη εκχέρσωση από 1-1-2019 έως 30-6-2019.
Η ανωτέρω δημόσια δασική έκταση - δημόσιο δάσος
εμβαδού εννιακοσίων τριάντα εννέα τετραγωνικών μέτρων (939,00 τ.μ.) βρίσκεται στη θέση «Χούνη - Αϊ Λιας»
περιοχής Τοπικής Κοινότητας Αριστοδημείου, Δημοτικής Ενότητας Ιθώμης, του Δήμου Μεσσήνης, του Νο-
μού Μεσσηνίας και προσδιορίζεται από τα στοιχεία
Α,Β,Γ,Δ,Ε,Ζ,Η,Θ,Ι,Α και έχει όρια:
Ανατολικά: Λωρίδα δημόσιας δασικής έκτασης - δημοσίου δάσους και πέραν αυτής ελαιώνα φερομ. ιδιο-
κτησίας Δημητρίου Σκοπέτου.
Δυτικά: Ελαιώνα φερομ. ιδιοκτησίας Φωτίου Αργυρόπουλου.
Βόρεια: Ελαιώνες φερομ. ιδιοκτησίας Λάμπρου Πετρόπουλου και Μαρίας Κουρέτα.
Νότια: Δημόσια δασική έκταση - δημόσιο δάσος.
Όπως φαίνεται στο από 29-10-2018 συνημμένο τοπογραφικό διάγραμμα κλίμακας 1:1.500 που συντάχθηκε
από τον Δασοπόνο του Δασαρχείου Καλαμάτας Βασίλειο Κυριακόπουλο και εντοπίζεται στο απόσπασμα
Φ.Χ. «Μελιγαλά» κλίμακας 1:50.000 και αποτελεί αναπόσπαστο μέρος της απόφασης αυτής. Προβλέπεται
φυσική αναγέννηση της δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού, σύμφωνα με το άρθρο 90
του π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (ΦΕΚ 98/τ.Α’/2005).
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 29 Ιανουαρίου 2020
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 56/07.02.2020

[Source: 20200400056.pdf | Tokens: 11024]